Document ID: 31986R0498

ΚΑΝΟΝΙΣΜΟΣ (ΕΟΚ) αριθ. 498/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό, κατά το έτος 1986, της αρχικής ποσόστωσης που εφαρμόζεται στην Πορτογαλία για το άμυλο αραβοσίτου προελεύσεως της Κοινότητας, στη σύνθεσή της στις 31 Δεκεμβρίου 1985
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, την πρόταση της Επιτροπής, Εκτιμώντας: ότι, δυνάμει του άρθρου 269 της πράξης προσχώρησης, η Πορτογαλική Δημοκρατία μπορεί, κατά τη διάρκεια του πρώτου σταδίου, να διατηρήσει, με τη μορφή ποσοστώσεων, ποσοτικούς περιορισμούς κατά την εισαγωγή αμύλου αραβοσίτου προελεύσεως της Κοινότητας, στη σύνθεσή της στις 31 Δεκεμβρίου 1985- ότι η παράγραφος 2 στοιχείο β) του άρθρου 269 της πράξης προσχώρησης προβλέπει ότι η αρχική ποσόστωση που εφαρμόζεται κατά το 1986 καθορίζεται, για κάθε προϊόν, είτε στο 3 % του μέσου όρου της πορτογαλικής παραγωγής των τριών τελευταίων ετών, πριν από την προσχώρηση, για τα οποία υπάρχουν διαθέσιμες στατιστικές είτε στο μέσο όρο των πορτογαλικών εισαγωγών που πραγματοποιήθηκαν τα τρία τελευταία χρόνια, πριν από την προσχώρηση, για τα οποία υπάρχουν διαθέσιμες στατιστικές, όταν το τελευταίο αυτό κριτήριο οδηγεί σε μεγαλύτερη ποσότητα- ότι οι στατιστικές που είναι διαθέσιμες, επί του παρόντος, καταδεικνύουν ότι πρέπει να επιλεγεί το κριτήριο της πορτογαλικής παραγωγής για να καθοριστεί η αρχική ποσόστωση- ότι, για την περίοδο από 1ης Μαρτίου έως 31 Δεκεμβρίου 1986, η ποσόστωση που εφαρμόζεται πρέπει να ισούται με την αρχική ποσόστωση, μειωμένη κατά το ένα έκτο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότητα της αρχικής ποσόστωσης την οποία η Πορτογαλική Δημοκρατία μπορεί, δυνάμει του άρθρου 269 της πράξης προσχώρησης, να εφαρμόσει κατά την εισαγωγή αμύλου αραβοσίτου προελεύσεως της Κοινότητας, στη σύνθεσή της στις 31 Δεκεμβρίου 1985, καθορίζεται σε 400 τόνους. Για την περίοδο από 1ης Μαρτίου έως 31 Δεκεμβρίου 1986, η ποσότητα αυτή μειώνεται κατά το ένα έκτο.
Άρθρο 2
Οι λεπτομέρειες εφαρμογής του καθεστώτος των ποσοστώσεων που αναφέρει το άρθρο 269 της πράξης προσχώρησης, θεσπίζονται, εν ανάγκη, σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2).
Άρθρο 3
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986.

Labels: 3
18
17